== Etymologi og betydning ==
Ordet 'etik' kommer af det [[græsk (sprog)|græske]] ἐθικός ''ethikós'', der igen er afledt af ἦθος ''ē̂thos'', som betyder "manér" eller "[[sædvane]]". 'Moral' udspringer af det [[latin]]ske ''mōrālĭtas'', afledt af ''mōres'', der betyder "skik", "brug" eller "sæd" (som i ''sæd og skik og sædernes forfald)''. Selv om ordene altså strengt taget betyder det samme, har der igennem århundreder været argumenteret for, at det er betegnelser for to  begreber. Således udtrykker etik i dag de grundlæggende regler for god menneskelig adfærd, mens moral betegner de konkrete, kulturbestemte forskrifter. Nogle filosoffer skelner endnu skarpere mellem [[moral]] og etik. Moral er i givet fald "god skik" eller "korrekt adfærd", mens etik er de ideer eller principper, der ligger til grund for moralske valg.<ref>[http://www.etik.dk/moral Kristelig Dagblad: Etik.dk] {{Webarchive|url=https://web.archive.org/web/20130729221602/http://www.etik.dk/moral |date=29. juli 2013 }}, hentet den 3. maj 2013</ref> <ref>{{Cite web |url=http://www.bupl.dk/internet/boernogunge.nsf/0/D1D25C63B568DA73C12572B90033A451 |title=Vibeke Bye Jensen: Etik; Snak om værdierne, Børn & Unge 2007, nr. 14 |access-date= 3. juni 2013 |archive-date= 1. februar 2014 |archive-url=https://web.archive.org/web/20140201203400/http://www.bupl.dk/internet/boernogunge.nsf/0/D1D25C63B568DA73C12572B90033A451 |url-status=dead }}</ref>
Filosofi